E à vût un scjas mediatic no di pôc la iniziative inmaneade ai 10 di Fevrâr a Parîs par domandâ la riunificazion di dut il teritori storic de Bretagne tune regjon aministrative uniche. Cun di fat, te ocasion, si à presentât un apel firmât di un centenâr di personalitâts di prin plan che a rivin di ducj i setôrs, dai mieçs di comunicazion ae economie, de culture ae gastronomie, e che a poin la riunificazion bretone. Il document al è indreçât prin di dut a Édouard Balladur, architet de riforme teritoriâl francese. A inmaneâ la iniziative a son stadis lis associazions Bretagne Prospective, Conseil Culturel de Bretagne, Bretagne Réunie, Institut de Locarn, e Produit en Bretagne. L’obietîf al è chel di zontâ ae Regjon aministrative bretone ancje il dipartiment de Loire Atlantiche.
Font: ABP, 10/02/09
fur_Latn fra_Latn